**Позиция до медиите от „Джи Ем Ай Верифай“ ЕООД**

Относно разпространената информация за дейността на „Джи Ем Ай Верифай“ ЕООД ,бихме искали на първо място да обясним, че дружеството е обект на постоянен контрол от страна на компетентните органи и манипулации от мащаба на тези, за които се говори, са напълно недопустими.

Верификационен орган „Джи Ем Ай Верифай“ е надлежно акредитиран орган, извършващ верификация на доклади на български предприятия, които попадат в обхвата на Европейската схема за търговия с емисии.

От 2018 година Верификационният Орган към „Джи Ем Ай Верифай“ ЕООД притежава валидна акредитация за извършване на верификационна дейност, издадена от Изпълнителна Агенция Българска служба по акредитация (ИА БСА).

Дружество подлежи на непрекъснат контрол от ИА БСА. Ежегодно в периода на верификация от ИА БСА се провежда надзор и наблюдение, състоящи се в посещение и верификация на място на произволно избрана инсталация, която е собственост на наш клиент, както и преглед на документацията и оценка на досиетата на операторите, на които е проведена верификация. Оценката и наблюдението завършва с доклад от ИА БСА.

Държим да обясним детайлно процеса по верификация, тъй като през последните дни чухме редица тълкувания и неверни твърдения, относно достоверността му. Всеки оператор до 31 март е задължен да внесе верифициран от избрания от него Верификационен Орган, съгласно сключен договор, изготвен от него доклад, относно потребените през предходната календарна година горива и отделените емисии в Изпълнителна аганция по околна среда.

След получаване на годишния доклад на оператора, Верификаторът извършва проверка по отношение на съответствието с издадените от компетентните органи Разрешително за емисии на парникови газове и план за мониторинг. Верификаторът изисква информация за кореспонденцията на оператора с компетентните органи през годината, включително актуалното разрешително за емисии на парникови газове, както и констативни протоколи за извършени проверки от РИОСВ.

След извършване на подробен анализ на цялата получена информация се насрочва дата за посещение на масто в инсталацията, където се проверяват количествата, посочени в доклада, изискват се фактури за употребените горива и суровини, счетоводни справки, оборотни ведомости, протоколи от метрологични проверки за измервателните устройства, валидни сертификати, издадени от акредитирани лаборатории и протоколи от лабораторни анализи.

Тук искаме да уточним, че емисионните фактори, които се използват са съгласно Националната инвентаризация на парниковите газове или на база лабораторни анализи, като са спазени изискванията на одобрения план за мониторинг от ИАОС.

Всички тези документи се проверяват, за да бъдат отново потвърдени данните в изготвеня от оператора доклад.

Независим проверяващ прави вторична проверка на всички документи и стойности в изготвения от оператора доклад, като в случай на необходимост изисква допълнителна информация. Едва след вторично потвърждение на данните се счита, че изготвеният от оператора доклад отговаря на изискванията и е потвърден. Верификаторът съхранява досиета на операторите, за които е извършена верификация, съдържащи набор от документи, които потвърждават стоиностите и изчисленията, съдържащи се в изготвените от тях доклади.

За процеса на верификация през 2023 г. „Джи Ем Ай Верифай“ има договори с 23 оператора. До момента са верифицирани 8 доклада, които вече са проверени, одобрени и публикувани на страницата на Изпълнителна агенция по околна среда.

<https://eea.government.bg/bg/r-r/r-te/verifitsirani-dokladi-23/dokladi-1r>

Продължаваме активна работа по завършване на докладите на оставащите 15 оператора, с които работим, с цел изпълнение на ангажимента по сключените договори. Държим да подчертаем, че към настоящия момент нямаме прекратени договори и не обмисляме вариант за прекратяване.

В момента тече проверка от страна на компетентните органи във връзка с дейността на дружеството и апелираме до приключването и да не бъдат правени публично негативни внушения по адрес на дружеството и верификационния орган към него! Сега не е времето да се спекулира! Нека оставим компетентните лица да си свършат работата! След края на проверките, резултатите от тях ще бъдат надлежно оповестени.